CELEX: 32000R1492
Language: el
Date: 2000-07-07 00:00:00
Title: Κανονισμός (ΕΚ) αριθ. 1492/2000 της Επιτροπής, της 7ης Ιουλίου 2000, για παρέκκλιση από τον κανονισμό (ΕΚ) αριθ. 2799/1999 για λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη

Avis juridique important

|

32000R1492

Κανονισμός (ΕΚ) αριθ. 1492/2000 της Επιτροπής, της 7ης Ιουλίου 2000, για παρέκκλιση από τον κανονισμό (ΕΚ) αριθ. 2799/1999 για λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη  

Επίσημη Εφημερίδα αριθ. L 168 της 08/07/2000 σ. 0013 - 0013

Κανονισμός (ΕΚ) αριθ. 1492/2000 της Επιτροπήςτης 7ης Ιουλίου 2000για παρέκκλιση από τον κανονισμό (ΕΚ) αριθ. 2799/1999 για λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε από τον κανονισμό (ΕΚ) αριθ. 1040/2000(2), και ιδίως τα άρθρα 10 και 15,Εκτιμώντας τα ακόλουθα:(1) Σε εφαρμογή του άρθρου 5 παράγραφος 1 του κανονισμού (ΕΚ) αριθ. 2799/1999 της Επιτροπής, της 17ης Δεκεμβρίου 1999, όσον αφορά την εφαρμογή του κανονισμού (ΕΚ) αριθ. 1255/1999 σε σχέση με τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη(3), όπως τροποποιήθηκε τελευταία από τον κανονισμό (ΕΚ) αριθ. 1421/2000(4), η χορήγηση της ενίσχυσης στο αποκορυφωμένο γάλα και στο αποκορυφωμένο γάλα σε σκόνη που έχει ενσωματωθεί σε σύνθετες ζωοτροφές υπόκειται στην υποχρέωση να έχουν ενσωματωθεί τουλάχιστον 50 χιλιόγραμμα σκόνης ανά 100 χιλιόγραμμα τελικού προϊόντος. Από την εξέλιξη της κατάστασης της αγοράς του αποκορυφωμένου γάλακτος σε σκόνη αιτιολογείται προσωρινή μείωση του προαναφερθέντος ποσοστού ενσωμάτωσης.(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση από το άρθρο 5 παράγραφοι 1 και 2 του κανονισμού (ΕΚ) αριθ. 2799/1999, για τις σύνθετες ζωοτροφές που παρασκευάζονται μεταξύ της 1ης Ιουλίου 2000 και της 31ης Δεκεμβρίου 2000, η ελάχιστη ποσότητα που αναφέρεται στην παράγραφο 1 στοιχείο α) σημείο i) καθορίζεται σε 35 χιλιόγραμμα και η περιεκτικότητα που αναφέρεται στην παράγραφο 2 δεύτερο εδάφιο καθορίζεται σε 30 χιλιόγραμμα.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Ιουλίου 2000.Για την ΕπιτροπήFranz FischlerΜέλος της Επιτροπής(1) ΕΕ L 160 της 26.6.1999, σ. 48.(2) ΕΕ L 118 της 19.5.2000, σ. 1.(3) ΕΕ L 340 της 31.12.1999, σ. 3.(4) ΕΕ L 161 της 1.7.2000, σ. 36.